হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার অ্যান্ড দি অর্ডার অব দ্য ফিনিক্স
এই বইটি সিরিজের সবচেয়ে দীর্ঘতম বই। ২০০৩ সালের ২১ জুন ব্লুমসবারি যুক্তরাজ্যে এবং স্কলাস্টিক যুক্তরাষ্ট্রে বইটি প্রকাশ করে। বইটির কাহিনী অবলম্বনে একই নামের একটি চলচ্চিত্র নির্মিত হয় যা ২০০৭ সালে মুক্তি পায়। এছাড়াও বেশ কয়েকটি ভিডিও গেমসও নির্মিত হয়েছে। "হ্যারি পটার অ্যান্ড দ্য অর্ডার অফ দ্য ফিনিক্স" বইটি বেশ কিছু পুরস্কার অর্জন করে। এর মধ্যে উল্লেখযোগ্য হল, ২০০৩ সালের বেস্ট বুক ফর ইয়াং এডাল্টস পুরস্কার।